নতুন কোনো 'ৰাজনৈতিক বিকল্প' সৃষ্টি নকৰে অসম জাতীয়তাবাদী যুৱ ছাত্ৰ পৰিষদে। দেওবাৰে মানগৰীৰ হোটেল অলংকাৰত অনুষ্ঠিত কাৰ্য্য নিৰ্বাহকত এই সিদ্ধান্ত গ্ৰহণ কৰে সংগঠনটোৱে। তেওঁলোকৰ এই সিদ্ধান্ত চুড়ান্ত বুলি মন্তব্য কৰে সংগঠনটোৰ সাধাৰণ সম্পাদক পলাশ চাংমাইয়ে।
'ৰাজনৈতিক বিকল্প'তকৈ কা বিৰোধী আন্দোলনতহে সংগঠনটোৱে গুৰুত্ব আৰোপ কৰিব বুলিও চাংমাইয়ে সদৰী কৰে।
'অসম জাতীয়তাবাদী যুৱ ছাত্ৰ পৰিষদে সাম্প্ৰতিক সময়ত কোনো ৰাজনৈতিক দল খোলাৰ চিন্তা চৰ্চা কৰাৰ পৰিৱৰ্তে 'কা'ৰ বিৰুদ্ধে তীব্ৰতৰ আন্দোলন গঢ়ি তুলি ইয়াক বাতিল কৰাটোহে প্ৰধান লক্ষ্য। পৰিষদে কোনো কাৰণতে সংসদীয় আৰু সক্ৰিয় ৰাজনীতি নকৰে। এয়া চুড়ান্ত সিদ্ধান্ত হিচাপে গ্ৰহণ কৰা হৈছে।' বৈঠকৰ অন্তত এক সংবাদমেল সম্বোধন কৰি চাংমাইয়ে কয়।
ইপিনে, অহা ১৫ ফেব্ৰুৱাৰিত অনুষ্ঠিত হ'বলগীয়া ফ্লিমফেয়াৰ এৱাৰ্ড অনুষ্ঠান সন্দৰ্ভতো সংবাদমেলত প্ৰতিক্ৰিয়া প্ৰকাশ কৰে চাংমাইয়ে। চৰকাৰে ৰাজকোষৰ পৰা ৩০ কোটি টকা টাইমছ অৱ ইণ্ডিয়া গ্ৰুপক দিয়া কথাটোৰ বিৰোধিতা কৰে চাংমাইয়ে।
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
